《苏堤春晓》
明代·聂大年

树烟花雾绕堤沙，楼阁朦胧一半遮。
三竺钟声催落月，六桥柳半带栖鸦。
绿窗睡觉闻啼鸟，绮阁妆残唤卖花。
遥望酒旗何处是，炊烟起处有人家。

作者简介：（1402—1456）明江西临川人，字寿卿。宣德末荐授仁和县训导，后分教常州，迁仁和教谕。景泰六年征入翰林，修实录。未几得疾卒。博通经史，工诗，善古文，亦能书，得欧阳询法。有《东轩集》。